
    ____.05.2018. a nr _____ - k

Narvas Salmeaias asuva maa-ala osa 

tasuta kasutusse andmine (Narva linn, Malmi tn 4 korteriühistu)

1. ASJAOLUD JA MENETLUSE KÄIK

Narva linn, Malmi tn 4 korteriühistult, registrikood 80189939, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas Salmeaias (katastritunnus 51101:001:0090, üldkasutatav maa  100%) kinnistul asuva maa-ala osa üldpinnaga 160,0 m2 maja elanikele parkimisplatsi rajamiseks.
Parkimisplatsi rajamistöid korraldab Narva linn, Malmi tn 4 korteriühistu ise ja omal kulul. 
Narva linn, Malmi tn 4 korteriühistu kohustub tagama kasutusse taotletava maa-ala heakorra.
Narva linn, Malmi tn 4 korteriühistu taotlust arutati Narva Linnavalitsuse linnavarakomisjoni koosolekul 02.05.2018. a (protokoll nr 6) ning otsustati:
1. Nõustuda Narva linn, Malmi tn 4 korteriühistu taotlusega ja soovitada anda Narva linn, Malmi tn 4 korteriühistule, registrikood 80189939, avalikku enampakkumist korraldamata määramata ajaks tasuta kasutusse Narvas Salmeaias (katastritunnus 51101:001:0090, üldkasutatav maa  100%) kinnistul asuva maa-ala osa üldpinnaga 160,0 m² maja elanikele parkimisplatsi rajamiseks.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 ja § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 

2.2. Korra § 46, § 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra § 7 lg 2 nimetatud subjektidele.
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3; alapunkt b) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

3.  OTSUS

3.1. Anda Narva linn, Malmi tn 4 korteriühistule, registrikood 80189939, avalikku enampakkumist korraldamata määramata ajaks tasuta kasutusse Narvas Salmeaias (katastritunnus 51101:001:0090, üldkasutatav maa  100%) kinnistul asuva maa-ala osa üldpinnaga 160,0 m² maja elanikele parkimisplatsi rajamiseks. 
3.2. Narva Linnavalitsuse Linnamajandusametil sõlmida Narva linn, Malmi tn 4 korteriühistuga punktis 3.1. nimetatud maa-ala osa tasuta kasutusleping.
4.  RAKENDUSSÄTTED

4.1.  Narva Linnavalitsuse Linnamajandusametil teha korraldus teatavaks Narva linn, Malmi tn 4 korteriühistule.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

